# புலவர் கால மன்னர்

## நக்கீரனார்

### நக்கீரனார் தொடர்ச்சி

| - | - | நெடுஞ்செழியன் (பாண்டியன்) | *நெடுநல்வாடை* இவன் பெயர் பாடலில் இல்லை |  |
| --- | --- | --- | --- | --- |
| - | - | கொடித்தேர்ச் செழியன், ஆலங்கானம், சேரல், செம்பியன், திதியன், எழினி, எருமையூரன், இருங்கோ வேண்மான், பொருநன் (எழுவர்) | ஆலங்கானப் போரில் செழியன் எழுவரையும் ஒரே பகலில் வென்றான் (அகம் 36) |  |
| - | - | கொடித்தேர்ச் செழியன், முசிறி | செழியன் முசிறித் துறைமுகத்தை முற்றுகையிட்டுப் புண்படுத்தினான் (அகம் 57) |  |
| - | - | கபிலன், பாரி | கபிலன் நெற்கதிர் உதவியதால் பாரி நெடுங்காலம் போரிட்டு முற்றுகையிட்ட வேந்தர்களை விட்டோடும்படிச் செய்தான் (அகம் 78) |  |
| - | - | சோழர், உறந்தை, வழுதி, கூடல், கோதை, கருவூர், | சோழர் உறந்தை போல் தலைவி பெறமுடியாதவள். வழுதி கூடல் பூக்கடை போல் தலைவி நெற்றி மணக்கும். நெடுந்தேர்க் கோதை கருவூர் அரசன். அவ்வூர்த் தண்ணான் பொருநை ஆற்று மணல் போல் பலமுறை தலைவன் நெஞ்சு தலைவியைத் தழுவத் துடிக்கிறது. (அகம் 93) |  |
| - | - | எவ்வி, திதியன், அன்னி | நெல்லும் முத்தும் விளையும் காவிரி நாட்டை எவ்வி ஆண்டுவந்தான். இவன் சொன்னதைக் கேளாமல் புன்னை மரத்தைக் காவல்மரமாக உடைய திதியனை அன்னி அரசன் தாக்கி மாண்டான். தலைவன் நெஞ்சம் தலைவியை அடைய அன்னி போல் முயல்கிறதாம். (அகம் 126) |  |
| - | - | கரிகால், இடையாறு, | கரிகாலன் செல்வத்துக்கு இடையாறு கருவூலம். இந்தக் கருவூலம் போலத் தலைவி பெறமுடியாதவள். (அகம் 141) |  |
| - | - | கோசர், பெரும்பூட்கிள்ளி, பட்டினம் | வாய்மொழிக் கோசர் படையைத் துகளாக்கி, அவர்களது நாட்டைப் பொலம்பூண்-கிள்ளி கைப்பற்றிக்கொண்டான். அவனது காவிரிப்பூம் பட்டினம் போலத் தலைவி விருந்து இருக்கும் (அகம் 205) |  |
| - | - | கோசர், பெரும்பூட்கிள்ளி, பட்டினம் | வாய்மொழிக் கோசர் படையைத் துகளாக்கி, அவர்களது நாட்டைப் பொலம்பூண்-கிள்ளி கைப்பற்றிக்கொண்டான். அவனது காவிரிப்பூம் பட்டினம் போலத் தலைவி விருந்து இருக்கும் (அகம் 205) |  |
| - | - | தழும்பன், ஊணூர், மருங்கூர்ப்பட்டினம், தூங்கல் | ஊணூர் அரசன் தழும்பன். இவன் *பிடிமிதி வழுதுணைப் பெரும்பெயர்த் தழும்பன்* எனப் போற்றப்பட்டவன். **தூங்கல்** என்னும் பெயர் கொண்ட புலவர் இவனைப் பாடியுள்ளார். (இந்தப் பாடல் இப்போதுள்ள சங்கப்பமாடல் தொகுப்பில் இல்லை) இந்த ஊணூர்க்கோட்டைக்கு அப்பால் மருங்கூர்ப்பட்டினம் இருந்தது. இப் பட்டின ஆவணத்தில் (கடைத்தெருவில்) எப்போதும் ஆரவாரம் இருந்துகொண்டே இருக்கும். இந்த ஆரவாரம் போல ஊரார் அலர் தூற்ற விட்டுவிட்டுத் தலைவன் சென்றுவிட்டான் (அகம் 227) |  |
| - | - | முசுசடை, வேம்பி, மழவர், கோடை | வள்ளல் முசுண்டையின் வேம்பூர் போல எழில்நலம் மிக்கவள் தலைவி. **கொடும்பூண் பல்வேல் முசுண்டை** என இந்த அரசன் பாராட்டப்பட்டுள்ளான். மயில் தோகை நுனி அம்பு எய்யும் மழவர் வாழும் கோடை மலையில் புலியைக் கண்டு மான் பிரிந்து ஓடும் பல்முனை வழிகள் போன்றது தலைவன் சென்ற காட்டுவழி. (அகம் 249) |  |
| - | - | கொங்கர், பசும்பூண் பாண்டியன், கூடல், வடுகர், எருமை, அயிரியாறு | கொங்கரை ஓட்டிவிட்டு, நாடுபல தந்த பசும்பூண் பாண்டியன் தன் கூடல் நகரில் இன்னிசை முழக்கத்துடன் விழாக் கொண்டாடியபோது எழுந்த ஆரவாரத்தை விட அலர் தூற்றும் ஆரவாரம் பெரிதாக உள்ளது. தலைவனோ வடுகர் பெருமகன் **எருமை** [ஒப்புநோக்குக - மையூர் கிழான்] நன்னாட்டில் பாயும் அயிரி ஆறு தாண்டிப் பொருள் தேடச் சென்றுவிட்டான். (அகம் 253) |  |
| - | - | குட்டுவன், தொண்டி | *விறல்போர்க் குட்டுவன்* தொண்டியில் மலர்ந்த தாமரை போன்றது அவள் கண். (அகம் 290) |  |
| - | - | திரையன், பவத்திரி | *பசும்பூண் திரையன்* எனப் போற்றப்படும் திரையனின் பவத்திரி நகரம் போலத் தலைவி தொலையா நல்லெழில் மிக்கவள். (அகம் 340) |  |
| - | - | பழையன்மாறன். கூடல், கிள்ளிவளவன், கோதைமார்பன் | கூடல் நகரில் போர். பழையன்மாறன் வென்றான். கிள்ளிவளவன் படை தோற்றது. இதனைக் கண்ட கோதைமார்பன் பெரிதும் மகிழ்ந்தான். (அகம் 346) |  |
| - | - | வானவரம்பன், வேங்கடம் | வானவரம்பன் நன்னாட்டைத் தாண்டிச் சென்றால் வேங்கடம். தலைவன் வேங்கடத்தைத் தாண்டிப் பொருள் தேடச் சென்றான். (அகம் 389) |  |
| - | - | மருங்கூர்ப்பட்டினம் | கடற்காக்கை தன் இரையை மருங்கூர்ப் பட்டினத்தில் நிற்கும் வங்கக் கப்பலின் கூம்பில் பதுக்கி வைக்குமாம். (நற்றிணை 258) |  |
| - | - | செழியன், பெருங்குளம், வாணன், சிறுகுடி | கடுந்தேர்ச் செழியனுக்கு உரியது பெருங்குளம் [இக்காலத்துப் பெரியகுளம் என்னும் ஊர்]. இதன் மடைநீர் சிறுகுடி வயலில் பாயும். சிறுகுடி அரசன் வாணன். (நற்றிணை 340) |  |
| - | - | வழுதி, மருங்கை | பசும்பூண் வழுதியின் துறைமுகம் மருங்கூர்ப்பட்டினம். (நற்றிணை 358) |  |
| - | - | அருமன், சிறுகுடி | பெரும்புகழ் பெற்ற சிறுகுடி என்னும் ஊர் அருமன் என்னும் மூதில் குடிமகன் வாழ்ந்த ஊர். தலைவி இந்தச் சிறுகுடி போல் நல்லழகு பெற்றவள் (நற்றிணை 367) | } |